Victor Ponta s-a întâlnit, luni dimineaţa, cu premierul Sorin Grindeanu, care i-a propus să preia Ministerul Justiției. Informația a fost confirmată și de Lia Olguța Vasilescu, ministrul Muncii. Aceasta a precizat la B1 TV că este posibilă o cooptare a lui Victor Ponta în actualul Guvern.

"Ponta este un membru al PSD-ului. Și nu orice membru, ci unul important. Este posibil ca Ponta să intre în Guvernul Grindeanu. La Justiție, dar nu pot să spun ce au vorbit. Nu mai spuneți că sunt certuri în interiorul partidului, Liviu Dragnea și Victor Ponta se înțeleg bine", a încheiat ministrul Muncii.

Victor Ponta a mai fost interimar la Justiție, după plecarea lui Robert Cazanciuc.